Document ID: 32008D0541

KOMISSION PÄÄTÖS,
tehty 8 päivänä huhtikuuta 2008,
vastaanottavia viranomaisia koskevat tiedot sisältävän käsikirjan ja tiedoksiannettavissa olevia asiakirjoja koskevan luettelon laatimisesta oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa neuvoston asetuksen (EY) N:o 1348/2000 mukaisesti tehdyn päätöksen 2001/781/EY muuttamisesta
(tiedoksiannettu numerolla K(2008) 1259)
(2008/541/EY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa 29 päivänä toukokuuta 2000 annetun neuvoston asetuksen (EY) N:o 1348/2000 (1) ja erityisesti sen 17 artiklan ensimmäisen kohdan a alakohdan,
on kuullut asetuksen (EY) N:o 1348/2000 18 artiklalla perustettua komiteaa,
sekä katsoo seuraavaa:
(1)
Asetuksen (EY) N:o 1348/2000 täytäntöönpano edellytti asetuksen 2 artiklan mukaisesti nimettyjen vastaanottavien viranomaisten tiedot sisältävän käsikirjan laatimista ja julkaisemista. Tämä käsikirja on vastaanottavia viranomaisia koskevat tiedot sisältävän käsikirjan ja tiedoksiannettavissa olevia asiakirjoja koskevan luettelon laatimisesta oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa neuvoston asetuksen (EY) N:o 1348/2000 (2) mukaisesti 25 päivänä syyskuuta 2001 tehdyn komission päätöksen 2001/781/EY liitteessä I.
(2)
Käsikirjaa on muutettava komissiolle asetuksen (EY) N:o 1348/2000 2 artiklan 4 kohdan mukaisesti ilmoitettujen tietojen muuttumisen vuoksi.
(3)
Tämän vuoksi päätöstä 2001/781/EY olisi muutettava vastaavasti,
ON TEHNYT TÄMÄN PÄÄTÖKSEN:
Ainoa artikla
Muutetaan päätöksen 2001/781/EY liitteessä I oleva, vastaanottavia viranomaisia koskevat tiedot sisältävä käsikirja tämän päätöksen liitteen mukaisesti.
Tämä päätös on osoitettu kaikille jäsenvaltioille.
Tehty Brysselissä 8 päivänä huhtikuuta 2008.

Labels: 11
3
12
18
15